1. aprillil oli Viljandi Jaani kirikus sealse maakoguduse organisti Elmar Rossmanni oreliõhtu, millel olid kaastegevad pr Hella Rossmann laulusolistina ja Julius Vaks trompetil. Kavas olid Bachi, Beethoveni, Liszti jt suurmeistrite tööd. Händeli ja Stradella laulud pr Rossmanni esituses kõlasid hingeliselt, orelipaladest oli parim S. Karg-Elerti «Prologus tragicus». Eriti kaasakiskuvad olid aga Vaksi ettekantud Beethoveni palad, kus tema täiuslik mängutehnika ja puhas toon «otse  kuulajate südamesse tungis».